b'\n_START_ARTICLE_\nMonte Carlo\n_START_SECTION_\nZemljepisni polo\xc5\xbeaj\n_START_PARAGRAPH_\nMonte Carlo se nahaja na strminah Primorskih Alp ob francoski rivieri. Ob zahodni meji \xc4\x8detrti se nahaja svetovno znani igralni\xc5\xa1ki center Place du Casino, ki je zaznamoval Monte Carlo kot\xc2\xa0\xc2\xbbmednarodni sinonim za igralni\xc5\xa1tvo in nepremi\xc5\xa1ljeno tro\xc5\xa1enje bogastva\xc2\xab. To je tudi lokacija Hotel de Paris, Cafe de Paris in Salle Garnier s kazino gledali\xc5\xa1\xc4\x8dem,, kjer domuje Opera de Monte Carlo._NEWLINE_Vzhodni del podro\xc4\x8dja vklju\xc4\x8duje skupnost Larvotto z edinimi javnimi pla\xc5\xbeami v kne\xc5\xbeevini in novi kongresni center\xc2\xa0\xc2\xbbGrimaldi Forum\xc2\xab\xc2\xa0in Monte Carlo Bay Hotel \xcb\x9bResort. Na vzhodni meji \xc4\x8detrti je francosko mesto Beausoleil (v\xc4\x8dasih poimenovano Monte Carlo Superieur). Pribli\xc5\xbeno 8 km od Monte Carla je dr\xc5\xbeavna meja z Italijo.\n_START_SECTION_\nZgodovina\n_START_PARAGRAPH_\nLeta 1850 je vladajo\xc4\x8di dru\xc5\xbeini Grimaldi v Monaku grozil ste\xc4\x8daj, kot posledica izgube dveh mest, Menton in Roquebrune, ki sta leta 1848 razglasili status svobodnih mest. Mesti sta kne\xc5\xbeevini prina\xc5\xa1ali ve\xc4\x8dino prihodkov kne\xc5\xbeevine je s svojimi nasadi limon, pomaran\xc4\x8d in olj\xc4\x8dnih pridelkov. Pozneje, leta 1861 sta se mesti priklju\xc4\x8dili Franciji. V tem \xc4\x8dasu, je raslo \xc5\xa1tevilo majhnih mest v Evropi, ki so se uspe\xc5\xa1no razvijala z ustanavljanjem igralnic, predvsem nem\xc5\xa1ka mesta, kot Baden-Baden in Homburg._NEWLINE_Leta 1856 je Charles III Mona\xc5\xa1ki podelil koncesijo Napoleonu Langloisu in Albertu Aubertu za vzpostavitev morskega kopali\xc5\xa1\xc4\x8da za zdravljenje razli\xc4\x8dnih bolezni in za izgradnjo igralnice po nem\xc5\xa1kem vzoru v Monaku. Prvotni kazino je bil odprt v La Condamine leta 1862, vendar ni bil uspe\xc5\xa1en, njegova tedanja lokacija je segala v obmo\xc4\x8dje, imenovano "Les Sp\xc3\xa9lugues" (jame). V Monte Carlo se je preselil po nekaj selitvah v letih, ki so sledila. Uspeh kazinoja je po\xc4\x8das rasel, predvsem zaradi nedostopnosti obmo\xc4\x8dja z ve\xc4\x8djega dela Evrope. \xc5\xa0ele izgradnja \xc5\xbeeleznice leta 1868, je omogo\xc4\x8dila dostop ljudi v Monte Carlo, ki so lahko videli rast bogatije v mestu._NEWLINE_Cerkev Saint-Charles na Monte Carlo Avenue Sainte-Charles je bila kon\xc4\x8dana leta 1883 in je bila obnovljena ob stoletnici._NEWLINE_Leta 1911, Ustava Kne\xc5\xbeevine Monako razdeli dr\xc5\xbeavo v tri ob\xc4\x8dine. Ob\xc4\x8dina Monte Carlo je obsegala obstoje\xc4\x8de soseske La Rousse / Saint Roman Larvotto / Bas Moulins in Saint Michel. Ob\xc4\x8dine so bile ponovno zdru\xc5\xbeene v eno leta 1917, po obto\xc5\xbebah, da je vlada, ki je delovala po na\xc4\x8delu "deli in vladaj" podeljevala status svojim varovancem (quartiers). Danes je Kne\xc5\xbeevina Monako razdeljen na 10 oddelkov, z na\xc4\x8drtovanim enajstim oddelkom, ki bi zajel zemlji\xc5\xa1\xc4\x8da pridobljena iz morja._NEWLINE_Med leti 1900 in 1953 je bil Monte Carlo povezan s tramvaji z ostalimi predeli kne\xc5\xbeevine._NEWLINE_Leta 2003 je bil dokon\xc4\x8dan novi potni\xc5\xa1ki ladijski terminal, ki se zaklju\xc4\x8duje v pristani\xc5\xa1\xc4\x8du Monte Carlu.\n_START_SECTION_\nEtimologija imena\n_START_PARAGRAPH_\nIme Monte Carlo izhaja iz italijan\xc5\xa1\xc4\x8dine in je nastalo v \xc4\x8dasu vladavine kneza Charlesa III Mona\xc5\xa1kega.\n_START_SECTION_\n\xc5\xa0port in prosti \xc4\x8das\n_START_PARAGRAPH_\nMonte Carlo je gostil ve\xc4\x8dino Velikih nagrad Monaka v Formuli 1. Prav tako je gostil veliko borb za naslov svetovnih boksarskih prvakov, finale Evropskega turnirja v pokru \xc2\xa0\xc2\xbb(European Poker Tour Grand Final)\xc2\xab, svetovno prvenstvo v backgammonu kot tudi vsakoletno avtomobilsko razstavo\xc2\xa0\xc2\xbbMonako International Auto Show\xc2\xab.) Monte Carlo slovi tudi po \xc5\xa1tevilnih modnih revijah najvidnej\xc5\xa1ih svetovnih modnih kreatorjev._NEWLINE_Teni\xc5\xa1ki turnir sicer nosi naslov Velika nagrada Monte Carla, se pa dejansko odvija v francoski ob\xc4\x8dini Roquebrune-Cap-Martin._NEWLINE_Od leta 1911 je Monte Carlo cilj vsakoletnega relija Monte Carlo, ki predstavlja za\xc4\x8detek vsakoletne sezone svetovnega prvenstva. Reli je potekal do leta 2008 z izjemo med leti 1940 in 1948 zaradi vojne in leta 1957 zaradi te\xc5\xbeav z gorivom. Med leti 2009 in 2011 je reli potekal samo po francoskih cestah, po letu 2012 pa je Monte Carlo ponovno cilj vsakoletnega relija._NEWLINE_\xc5\xbde desetletja Monte Carlo obiskujejo \xc5\xa1tevilni \xc4\x8dlani evropskih kraljevih dru\xc5\xbein kot tudi popularni estradniki._NEWLINE_Monte Carlo je eno od vodilnih evropskih turisti\xc4\x8dnih sredi\xc5\xa1\xc4\x8dih, \xc4\x8deprav se mnoge od klju\xc4\x8dnih turisti\xc4\x8dnih destinacij nahajajo v drugih delih Monaka, vklju\xc4\x8dno s takimi znamenitosti, kot so Mona\xc5\xa1ka katedrala, Napoleonov muzej, Oceanografski muzej in akvarij, kne\xc5\xbeji pala\xc4\x8di, ki se vse nahajajo v Monaco-Ville._NEWLINE_Nogometno mo\xc5\xa1tvo Monaco ima sede\xc5\xbe v Monaku in tekmuje v prvi francoski nogometni ligi. Svoje tekme igra na stadionu Louisa II v Monaku.\n_START_SECTION_\nSalle Garnier\n_START_PARAGRAPH_\nOpera de Monte-Carlo ali Salle Garnier je bila zgrajena po na\xc4\x8drtih arhitekta Charlesa Garnier, ki je oblikoval tudi operno hi\xc5\xa1o Paris, danes znano kot Palais Garnier. \xc4\x8ceprav je veliko manj\xc5\xa1a je Salle Garnier v slogu z okraski v rde\xc4\x8di barvi in zlatom, s freskami in skulpturami po vsem avditoriju zelo podobna pari\xc5\xa1ki operi. Opera je bila odprta 25. januarja 1879 z nastopom Sarah Bernhardt, ki je bila oble\xc4\x8dena kot nimfa. Prva opera, ki je bila izvedena izvedena je bila opera Roberta Planquetteja Le Chevalier Gaston 8. februarja 1879, kateri so sledile \xc5\xa1e tri predstave v prvi sezoni._NEWLINE_Zahvaljujo\xc4\x8d vplivu prvega direktorja opere, Julesa Cohena, kar je bilo klju\xc4\x8dnega pomena pri anga\xc5\xbeiranju italijansko francoske operne pevke Adeline Patti (1843 do 1919) in s sre\xc4\x8dno kombinacijo Raoul Gunsbourg (1860 do 1955), novega opernega direktorja od leta 1883, in princese Alice, operne ljubiteljice, ameri\xc5\xa1ke \xc5\xbeene naslednika Charlesa III, kneza Alberta I. je bila mona\xc5\xa1ka operna dru\xc5\xbeba povzdugnjena na sam vrh v svetovnem Merilu. Gunsbourg je ostal na \xc4\x8delu opere \xc5\xa1estdeset let._NEWLINE_V zgodnjih letih dvajsetega stoletja, je bilo v Salle Garnier mo\xc5\xbeno videti veliko vrhunskih izvajalcev, kot Nellie Melba (1861 do 131) in Enrica Carusa (1873 do 1921) v Leoncavallajevi operi La Boheme in Verdijevi operi Rigoletto (leta 1902), in Feodorja \xc5\xa0aljapina na premieri opere Julesa Masseneta (1842 do 1912) Don Kihot (leta 1910). Ta produkcija je bila del dolgoletnega sodelovanja med operno dru\xc5\xbebo in skladateljem pri izvedbi njegovih oper, od katerih sta bili dve uprizorjeni po skladateljevi smrti._NEWLINE_Drugi znani pevci dvajsetega stoletja, ki so nastopali v Monte Carlu so bili Titta Ruffo, Geraldine Farrar, Mary Garden, Tito Schipa, Beniamino Gigli, Claudia Muzio, Georges Thill in Lily Pons._NEWLINE_Poleg Masseneta, so imeli svoje premierne izvedbe v Salle Garnier med drugimi \xc5\xa1e Camille Saint-Sa\xc3\xabns (opera Helene, 1904); Pietro Mascagni (Amica, 1905); in Giacomo Puccini (La Rondine (Lastovka), 1917). Od svojega odprtja, je operno gledali\xc5\xa1\xc4\x8de uprizorilo 45 svetovnih premier oper._NEWLINE_Ren\xc3\xa9 Blum (1878 do 1942) ustanoviteljica baletne hi\xc5\xa1e Ballet de l\'Opera v Monte Carlu je dejala. "Zlata doba" Salle Garnier je minila, toda kot mala produkcijska hi\xc5\xa1a z omejenimi sredstvi ne more, pripraviti produkcije, ki stane astronomske zneske, toda kljub vsemu, dru\xc5\xbeba \xc5\xa1e vedno uspe pripraviti sezono, ki vsebuje pet ali \xc5\xa1est predstav.\n_START_SECTION_\nHotel de Paris\n_START_PARAGRAPH_\n|_NEWLINE_Hotel de Paris je najbolj znan hotel v Monte Carlu in ga je ustanovil leta 1864 knez Charles III Mona\xc5\xa1ki. Nahaja na zahodni strani Place du Casino v sredi\xc5\xa1\xc4\x8du Monte Carla. Vklju\xc4\x8den je v elitno hotelsko skupino SBM (Societe des Bains de mer de Monaco). Hotel ima 106 sob, razdeljeni v \xc5\xa1tiri kategorije glede na vrsto razgleda, dekoracijo in razko\xc5\xa1je. Na voljo je tudi 74 apartmajev, ki so podobno opredeljeni in ponujajo ve\xc4\x8dji luksuz kot sobe. Poleg tega je na razpolago tudi en predsedni\xc5\xa1ki apartma.\n_START_SECTION_\nMonte Carlo v filmih in na televiziji\n_START_PARAGRAPH_\nMonte Carlo je predstavljen v \xc5\xa1tevilnih filmih in televizijskih serijah, nazadnje leta 2011 v filmu z istim naslovom._NEWLINE_V Monte Carlu so snemali \xc5\xa1tevilni re\xc5\xbeiserji in posnetke iz Monte Carla (Monaka) so uporabili v filmih o agentu Jamesu Bondu. Uporabil jih je Alfred Hitchcock v svojih filmih.\n_START_SECTION_\nZnameniti me\xc5\xa1\xc4\x8dani\n_START_PARAGRAPH_\nV Monte Carlu imajo prijavljeno stalno bivali\xc5\xa1\xc4\x8de \xc5\xa1tevilni \xc5\xa1portniki in estradniki, ki se zaradi ugodne dav\xc4\x8dne politike Kne\xc5\xbeevine Monako na ta na\xc4\x8din izognejo neugodnej\xc5\xa1im dav\xc4\x8dnim obveznostim v mati\xc4\x8dnih dr\xc5\xbeavah.'